Magyar Aktuárius Társaság
Az aktuárius szakmai ajánlások elfogadásának rendje
Érvényes: 2014. május 23-tól

A Magyar Aktuárius Társaság (továbbiakban: Társaság) fontos feladatának tartja azt, hogy időről-időre és szükség szerint szakmai ajánlásokat bocsásson ki tagjai számára. A szakmai ajánlások kialakítása és elfogadása olyan átlátható folyamat eredménye kell legyen, amelynek során a Társaság valamennyi tagja és szervezete, valamint az esetlegesen érdekelt harmadik felek mindegyike lehetőséget kap arra, hogy véleményét érdemben kifejtse. Jelen dokumentum ezt a folyamatot szabályozza.

1.§	Döntés szakmai ajánlás kibocsátásának tervéről
1.1	Szakmai ajánlás kibocsátására vonatkozó javaslatot a Társaság bármely tagja illetőleg szerve tehet. A javaslatot indoklással együtt az Ügyvezetőséghez kell eljuttatni, abban meg kell jelölni azt, hogy a megalkotandó ajánlás figyelemfelhívó, javallott vagy kötelező legyen.
1.2	Az Ügyvezetőség dönt arról, hogy a javaslatot megalapozottnak találja-e. Pozitív döntés esetén az Ügyvezetőség létrehozza az adott szakmai ajánlás tervezetének kidolgozására alkalmas ad hoc bizottságot, illetve azzal egy meglevő bizottságot bíz meg (a továbbiakban: kompetens bizottság). Az Ügyvezetőség ezt a döntését, beleértve a kompetens bizottság tagjainak névsorát, körlevélben illetve a Társaság honlapján, valamint az esetlegesen érdekelt harmadik felek számára nyilvánosságra hozza.
2.§	Szakmai ajánlás tervezetének kialakítása
2.1	A kompetens bizottság munkáját a lehetőség szerint leginkább átlátható módon végzi, a maga által kialakított szabályok szerint jár el, döntéseit egyszerű többségi elven hozza meg.
2.2	A kompetens bizottság kialakítja a szakmai ajánlás első tervezetét.
2.3	Az első tervezetet a kompetens bizottság körlevélben illetve a Társaság honlapján nyilvánosságra hozza, továbbá eljuttatja az esetlegesen érdekelt harmadik felek számára, és az észrevételek megtételére megfelelő határidőt tűz ki.
2.4	Az első tervezetről a kitűzött határidőn belül legalább egy nyilvános vitát kell tartani.
2.5	Az első tervezetről a kitűzött határidőn belül a Társaság valamennyi tagja és szervezete, továbbá az esetlegesen érdekelt harmadik felek mindegyike eljuttathatja véleményét a kompetens bizottság számára.
2.6	A kompetens bizottság köteles valamennyi beérkezett véleményt tartalmilag mérlegelni. Egyetértése esetén a javaslatot beépíti a második tervezetbe, míg az egyetértés hiánya esetén az elutasított javaslatot, valamint az elutasítás indoklását a második tervezethez fűzött mellékletbe illeszti.
2.7	A kompetens bizottság saját mérlegelése alapján dönthet úgy, hogy a 2.2-2.6 pontok szerinti eljárást értelemszerűen megismétli.
2.8	A végső tervezetet a kompetens bizottság döntéshozatalra az Ügyvezetőség elé terjeszti.
2.9	A kompetens bizottság gondosan jár el annak érdekében, hogy a szakmai ajánlás hatálybalépéséig megfelelő adaptációs idő álljon a tagok rendelkezésére.
3.§	Szakmai ajánlás elfogadása
3.1	A kompetens bizottság által döntéshozatalra az Ügyvezetőség elé terjesztett tervezetet az Ügyvezetőség vagy kétharmados többséggel elfogadja, vagy egyszerű többséggel visszautalja a kompetens bizottság számára megismételt eljárás céljából, ellenkező esetben a szakmai ajánlás kibocsátására nem kerül sor.
3.2	Ha az Ügyvezetőség a tervezetet megismételt eljárás céljából visszautalja a kompetens bizottság számára, úgy a 2.§ szerinti eljárás, legfeljebb egyszer, értelemszerűen megismétlendő. Másodszori elfogadási kísérlet esetén az Ügyvezetőség elé terjesztett tervezetet az Ügyvezetőség vagy kétharmados többséggel elfogadja, vagy a szakmai ajánlás kibocsátására nem kerül sor.
4.§	Szakmai ajánlás közzététele
4.1	Az elfogadott szakmai ajánlást az Ügyvezetőség körlevélben illetve a Társaság honlapján nyilvánosságra hozza, továbbá eljuttatja azt az érdekelt harmadik felek számára, beleértve ebbe azon nemzetközi szervezeteket, amelyeknek a Társaság tagja.
5.§	Szakmai ajánlás módosítása, visszavonása
5.1	A szakmai ajánlások tartalmi módosítására nézve az 1.§-4.§ szabályait értelemszerűen kell alkalmazni.
5.2	A szakmai ajánlások visszavonására nézve az 1.§ és a 3.§-4.§ szabályait értelemszerűen kell alkalmazni.
5.3	A szakmai ajánlások szintjének (figyelemfelhívó, javallott, kötelező) ‑tartalmi változtatás nélküli‑ módosítására nézve az 1.§ és a 3.§-4.§ szabályait értelemszerűen kell alkalmazni.

Függelék a nemzetközi szervezetek vonatkozó szabályozásáról

Statutes of the Actuarial Association of Europe, Article 5
3. If standards of practice are recommended by the applying association an appropriate promulgation process must be in place meeting the following criteria:
•	exposure of proposed standards to members and where relevant to third parties for comment,
•	consideration of comments on the exposure draft,
•	process of promulgation of standards by an authority vested with adequate powers,
•	publication of standards and distribution to practitioners.

IAA Internal Regulations Section 2.2.2(c)
If the Full Member adopts standards of practice, it must have in place a formal process for adoption which meets the criteria set out below. If the Full Member does not have a standards of practice process in place, any standards of practice adopted at a later time must meet the following adoption criteria.
The criteria for an acceptable process for the adoption of standards of practice are:
i. The proposal to consider a possible standard follows an established process.
ii. The proposed standard is available to actuaries who are members of the association, and where relevant, to third parties for comment.
iii. Comments on the exposure draft shall be duly considered.
iv. Upon adoption of the standards, they are to be disseminated by an authority vested with such powers.
v. The standards are published and made available to practicing actuaries who are members of the Full Member.